RESOLUCIÓN do 17 de outubro de 2012 pola que se procede á publicación das subvencións concedidas ao abeiro da Orde do 9 de outubro de 2012, que modifica a do 24 de abril de 2012 pola que se establecen as bases reguladoras para a concesión, en réxime de concorrencia competitiva, das axudas para a promoción, produción e edición do libro galego, no que se refire á tradución para outras linguas das obras publicadas orixinariamente en galego e á tradución para o galego de obras publicadas orixinariamente noutras linguas, e se procede á súa convocatoria para o ano 2012.
Consellería de Cultura, Educación e Ordenación Universitaria — III. Outras disposicións — 26/10/2012

Vista a proposta da Secretaría Xeral de Cultura, en relación coas axudas correspondentes ao artigo 2.1. Tradución para outras linguas de obras publicadas orixinariamente en galego e 2.2. Tradución para o galego de obras publicadas orixinariamente noutras linguas, da Orde do 24 de abril de 2012 (DOG núm. 84, do 3 de maio), pola que se convocan axudas á promoción, produción e edición do libro galego, no que se refire á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, modificada pola Orde do 9 de outubro de 2012, de acordo co establecido no seu artigo 7,
Conceder as subvencións, polas contías que se indican, aos proxectos editoriais que se relacionan no anexo que se xunta.
A suma total destas axudas ascende á contía de cento sesenta e sete mil novecentos noventa e nove euros con vinte céntimos (167.999,20 €), dos que se librarán no ano 2012 oitenta e tres mil novecentos noventa e nove euros con sesenta e sete céntimos (83.999,67 €) e no ano 2013 oitenta e tres mil novecentos noventa e nove euros con cincuenta e tres céntimos (83.999,53 €), con cargo á aplicación orzamentaria 15.20.432A.770.0 dos orzamentos xerais da Comunidade Autónoma de Galicia.
Os beneficiarios desta axuda quedan obrigados a cumprir os requisitos establecidos no artigo 10 da dita orde.
Notificarlles aos interesados esta resolución, de acordo co disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Contra esta resolución poderá interporse recurso de reposición ante o mesmo órgano que ditou o acto, no prazo dun mes desde a súa notificación, de acordo co disposto no artigo 116 da Lei 30/1992, do 26 de novembro, de réxime xurídico das administracións públicas e do procedemento administrativo común, ou directamente recurso contencioso-administrativo ante o Tribunal Superior de Xustiza de Galicia, no prazo de dous meses, contados desde o día seguinte ao da súa notificación, de conformidade co establecido na Lei 29/1998, reguladora da xurisdición contencioso-administrativa. No caso de optar polo recurso de reposición, non se poderá interpor recurso contencioso-administrativo ata que se resolva o recurso de reposición.
Santiago de Compostela, 17 de outubro de 2012.
Edicións Positivas, S.L.
Editorial Danu, S.L.
Editorial Galaxia
Edizer Scp (Urco Editora)
Fundación Vicente Risco
Kalandraka Editora, S.L.
Lado Lago, Xoán Antón
Rinoceronte Editora
Trymar Soc. Coop. Galega
Rinoceronte Editora
Small Stations Press
Editorial Galaxia
Fundación Vicente Risco
Mª Teresa Pérez (Editorial Bubela, S.L.)
Rinoceronte Editora
Tándem Edicións
Trymar Soc. Coop. Galega